 Proza - : - Mahmureala de mihai nedelcu : - Mahmureala de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) > Cu tata ... (Proza) > sedinta... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Aventurile... (Proza) > Tragedia... (Proza) > Tragedia... (Proza) > Povestea... (Proza) > Ora de... (Proza) > Schita... (Proza) > Tragedia... (Proza) > Catre... (Proza) > Tragedia... (Proza) > Tragedia... (Proza) > Tragedia... (Proza) > Tragedia... (Proza) > Tragedia... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13984993 print.html' > Vizionari: 7731 > Mahmureala proza [ ] proza umoristica - - - - - - - - - - - - - - - - - - - - - - - - - de mihai nedelcu [pieijdi ] 2011-07-16 | | Astazi ma scol ca-n fiecare zi la 6.30. Da, dar nu in fiecare noapte ma culc la 2.30. ieri seara s-a intamplat sa ma intalnesc cu un prieten la un bistro. Eu acolo, el acolo, brusc chelnerul ne inoportuneaza cu doua beri. Nici macar nu se scuza si ne lasa cu problema pe masa. Amandoi ne pricepem la matematica. Am evaluat ca in aproximativ jumatate de ora, impartind efortul in mod egal, eu o bere, el o bere, rezolvam inconvenientul intr-o maniera acceptabila. Fiind oameni de actiune si mai putin de gandire, purcedem la lucru, dar intre timp mizerabilul mai aduce doua beri. Dificultatea problemei a crescut exponential. Ne-am trezit in plina bucla, spaima programatorilor. Dar cum sa-i explici asta bolovanului care nici de ciclu "do while" nu a auzit? Totusi cu bunavointa, am incercat de la o vreme sa-l luam cu bazele calculatorului, masina lui Babbage, un picut de Turing, ceva Fortran... Esec total. Tot ce-am reusit a fost sa ne aduca niste saratele si sa ne roage sa vorbim mai incet, ca nu suntem numai noi in bar. Bostanul avea dreptate, privind in jur am observat mesele pline de temerari care se indarjeau sa rezolve aceeasi problema. Vedeti ce inseamna ambitia umana si setea de cunoastere? incantati de sustinerea apropiatilor din bar, am incercat noi abordari, am lasat balta berea filtrata (de fapt, s-a terminat) si am trecut pe nefiltrata, apoi putina vodka, niste coniac... Capatana de varza nu s-a lasat imbunata, ne supraveghea de la distanta cu o lehamite absolut nejustificata, ba chiar pe la ora doua, ne-a adus o nota de plata semnificativa si ne-a aratat iesirea. Se pare ca aceasta era conditionata de ora tarzie si gradul de alcoolemie, parametri pe care nu-i luasem in calcul. Fericiti ca i-am dat de capat, am sarit sa-l pupam dar din nou hodorogul n-a priceput nimic si ne-a aruncat in strada ca pe niste betivi. Adeseori societatea s-a purtat execrabil cu marii savanti, sa nu uitam ce scandal i-au facut parizienii marelui inginer Gustave Eiffel cand le-a aratat mandretea lui de pociumb. Adica turnul. Ei, dar acum ceasul a inceput sa sune. Sotia ma priveste cu dispret. Asa e mereu, am reusit sa fac fata la cantitati industriale de alcool si ea nu se mandreste nici cat de-un pepsi. Dintr-o data se repede si da perdelele in laturi de parca e Moise pe litoralul Marii Rosii. imediat ma rostogolesc din pat, la umbra parapetului, aparandu-mi fata cu mainile incarligate. incep sa realizez ca toate filmele astea recente, pline cu adolescenti si inspirate din Bram Stocker au la baza un sambure de adevar. Capul! Ah da, asta ma durea. incep sa explic calm si metodic ca nu mi-ar strica o aspirina. Sotia imi recomanda o alta fraiera cu care sa ma insor. Analizez atent raspunsul, dar sincer nu vad cu ce mi-ar diminua durerile de cap. Ma tarasc pe langa peretele racoros pana la bucatarie unde beau o sticla cu apa pe nerasuflate. Aflu tot de la buna mea sotie ca tocmai am baut apa pentru flori, dar sa-mi fie de bine! Ma duc in baie si ma asez pe toaleta ca sa meditez la ce-am facut. De regula cateva exercitii de yoga ma ajuta asa ca ma concentrez sa respir adanc si rar. Durerea incepe sa se ridice incet-incet, ca o ceata stravezie pe deasupra dealurilor mangaiate de vant. "Alo! Domnu! Nu mai sforai pe buda ca e sapte si un sfert!" Vantul s-a oprit si ceata se intoarce nemiloasa intre urechile mele. Ar cam trebui sa mananc ceva si sa ma duc la lucru. Micul dejun consta intr-un bufet suedez alimentat din belsug cu lamai, o ceapa, niste peste la conserva, branza frantuzeasca invechita iar din partea casei, multe si variate comentarii vizavi de trecutul si prezentul meu. De viitor nu are nici un rost sa aducem vorba. Nu apuc sa ma reculeg dupa micul dejun ca-mi si suna telefonul. Nu ma prind din prima clipa pentru ca eu am rington "Cantec pentru prieteni" de la Holograf, dar acum suna a "The house of the Rising Sun" de la The Animals. Dumneaei ma priveste bineinteles foarte satisfacuta pe versurile "not to doooo what iiii have done". La telefon este seful, care ma intreaba de ce nu sunt la el in birou. ii spun ca nu ma simt bine. El imi sugereaza pe un ton ridicat, care imi vibreaza teribil timpanul drept, sa ma simt urgent ca in noaptea nuntii si sa-i fiu in cincisprezece minute in birou cu laptop si cu prezentarea PowerPoint. Pervers individ, noaptea nuntii, in birou... Dupa care ma anunta ca daca iar il las fara prezentare in fata intregului departament, voi avansa automat pe prima pozitie la viitoarele disponibilizari. La mare distanta de restul! inchide. incerc sa-mi amintesc unde mi-am pus laptopul. in general e o chestie de care ma lovesc natural, are zece kile si o carcasa care a fost argintie dar ultima data cand am vizitat-o pe soacra mea (sursa armoniei pe pamant), m-am trezit cu un borcan cu gem de afine in geanta, "...ca sa aveti ce manca acasa, amaratilor...". Prin urmare am un laptop argintiu cu pete violete iar cinci taste nu mai functioneaza. Acum nu-l gasesc in toata casa si intru in panica, deoarece l-am putut foarte bine lasa la bistro. imi intreb sotia daca stie ceva pe tema asta si ea ma asigura ca stia ce caut de acum 15 minute, ca laptopul este in bufet, unde l-a dosit de azi-noapte ca sa ma invat minte. Chestia ma scoate rau din pepeni si dau sa ripostez dar sunt intrerupt de un galgait de porumbel de pe balcon. sasai la el, dar bineinteles ca nu se lasa impresionat, ba mai si primeste vizita a doi tovarasi dornici sa-i tina de urat. in mod normal n-as face mare caz dar acum chiar nu se mai poate. Deschid usa de la balcon si-mi golesc nervii pe ei: "Dar ne mai cacati mult blocul?!" ... Din stanga aud o voce: "Ce-ai zis ma?!" De pe schela doi muncitori au incremenit cu polistirenul ridicat in aer. Da, am uitat ca de doua luni ne termoizoleaza peretii si acum au ajuns cu lucrul la vecinul de pe palier. Bangui ceva..."Pardon, porumbeii..." si ma retrag urgent in bucatarie. Evident, apartamentul nostru va iesi prost izolat si in plus i-am oferit gratuit administratorului un subiect captivant pentru sedintele de bloc pe tot restul anului. Mai departe calvarul a continuat fara evenimente notabile. Am avut noroc sa prind un taxi chiar langa bloc, dar dupa ce am facut comanda soferul mi-a spus politicos ca e ocupat. L-am intrebat de ce nu mi-a spus de la inceput. El mi-a raspuns ca nu si-a imaginat ca e cineva pe lume capabil sa confunde masina politiei rutiere cu un taxi si daca mai comentez ceva, lasa balta radarul si se ocupa personal de mine. Asa ca m-am urcat in tramvai, dar si aici ghinionul s-a tinut de mine, am adormit si nimeni nu m-a trezit desi imi amintesc vag cum am rugat o bunicuta sa ma scuture inainte de gara din Dej. Totusi pe la pranz am ajuns la serviciu si am urcat glont in sala de conferinte unde, ca norocul, i-am prins pe toti inca in plina sedinta. seful meu incerca sa citeasca raportul pe ultimele sase luni, de pe niste ciorne biletele. A rezultat o atmosfera de stand-up comedy super tare, cu sefu’ pe post de comediant in fata unui public extrem de vesel format din colegii mei, cativa colaboratori de la alte firme si vreo patru directori din strainatate. Grup separat faceau doar superiorii sefului care nu pareau sa guste actiunea, dar se pare ca asa este la orice spectacol modern, trebuie sa fie si critici incuiati la cap. Din fericire aparitia mea le-a oferit un deznodamant de mare inspiratie regizorala. M-am impiedicat de un cablu si incercand sa ma redresez m-am napustit ca un muflon cu laptop-ul inainte pana-n bietul sef care a mai apucat sa ingaime un "mami", s-a agatat cu o mana de ecranul de proiectie si uite asa am aterizat amandoi pe podea, strans imbratisati si cu ecranul invelindu-ne ca spuma marii. Din nou "Commedia dell'arte" a castigat in fata teatrului de idei. Toti au izbucnit in ras, au urmat aplauze, Bis! Sub ecran era cu totul alta atmosfera. seful m-a prins de guler si cu glasul inecat de revolta mi-a suierat, strangulandu-ma: "Acum se vine, idiotule?" Pe sufletul meu ca nu mi-a venit alt raspuns mai bun decat: "Ce sa fac, daca acum am ajuns?" i s-a inmuiat mana, a lesinat putin dar l-am ridicat in picioare in fata ovatiilor si ne-am inclinat adanc. sedinta a ramas de pomina in compania noastra, seful si-a castigat o larga popularitate, asa ca nu m-a dat afara. Putea chiar sa-mi dea o marire de salariu la ce serviciu i-am facut, dar de unde atata dreptate? De cate ori ma duc cu cererea, face atacuri de panica, asa ca de la o vreme am renuntat. La bistro nu m-am mai dus demult, dar in curand se deschide dupa colt un cafe-bar nou nout. Eu acolo, el acolo... | index 'pageview'); 